13 Uur Audiobook | Deon Meyer | Audible.in
'n Raakvat spanningsverhaal in 'n SAPD milieu
This review is about Deon Meyer's 'Thirteen Hours' (also available as an audio book at Audible) in its original language Afrikaans. Most of it will be in Afrikaans with a short English summary at the end.
Speur-Inspekteur Bennie Griesel van die Provinsiale Taakspan van die Speurdiens in die Wes Kaap is opsoek na 'n Amerikaanse meisie wat agtervolg word. Haar vriendin is reeds vermoor. Griesel is 'n ou-skool speurder wat amper sy loopbaan en definitief sy gesin weens die bottel weggegooi het... maar as hy werk, werk hy hard en onverpoosd totdat hy resultate kry.
Ek dink 13 Uur is 'n sorgvuldig en deeglike boek. Deon Meyer skets 'n lewensgetroue beeld van die Polisiediens. Selfs die swak taalgebruik en vloekwoorde van Bennie Griesel en sommige van sy kollegas oortuig. Daar is niks wat buitensporig is nie.
Nic de Jager se voorlesing is duidelik, teen 'n goeie pas en hy kry dit reg om 'n mens met sy stem in die storie in te trek.
Waarom dan net vier vir uitvoering en die storie? Omdat ek regtig dink dat hoewel dit is hoe Polisielede vloek hulle nie elke oomblik so vloek nie. Dit is meer steurend op die oor as op papier. Verder dink ek Nic de Jager lees "S.A.P.S." verkeerd. In Afrikaans is dit net wanneer iemand vinnig na 'Saps' (soos 'sap' met 'n 's') verwys dat die woord Saps gebruik anders is dit SAPD vir Suid-Afrikaanse Polisiediens.
Deon Meyer slaag egter om 'n boeiende en spannende verhaal op te dis met 'n geloofwaardige SA Polisiediens. Bennie Griesel is 'n soort Afrikaanse Sherlock Holmes, sonder maniere, met 'n vuilbek en 'n briljante instink. Lekker luister!
Detective Inspector Bennie Griesel is a member of the Provincial Task team of the Detective Service in the Western Cape, South Africa. With limited time on his hands he needs to find an American girl who is being pursued by unknown men. But time is little and Griesel is a rehabilitating alcoholic.
Though very real, I didn't like the constant swearing of Griesel. Even if the language is typical SA Police language, I do think it is a bit overdone.
Nic de Jager is an excellent interpretative reader but I disagree with his pronunciation of S.A.P.S.
Deon Meyer succeeds with a gripping and thrilling story that rings true to the SA Police Service. Bennie Griesel is a sort of Afrikaans Sherlock Holmes, without manners, a dirty tongue but brilliant instinct. Enjoy the listen... if you understand Afrikaans or listen to the English version by Saul Reiclin.